забавни вицове за Златната рибка
Един човек, докато ловил риба на реката, хванал златната рибка.
Тя му казала:
- Щом си ме хванал, сега ще трябва да ти изпълня едно желание, няма как, но при едно условие — комшията ти ще получи двойно. 
Човекът си помислил:
- Ако си пожелая един милион, комшията ще получи два, просто не мога да го преживея. Ако си пожелая палат, той ще има два, тогава пак няма да го преживея и няма да спя през нощта.
Накрая, доволен от решението, заявил:
- А бе я ми изкарай едното око...